Kementerian Sihir

Dalam siri novel J.K. Rowling iaitu *[[Harry Potter]]*, **Kementerian Sihir** merupakan badan pemerintah bagi masyarakat sihir di Britain dan yang menggantikan **Majlis Ahli-ahli Sihir**. Diketahui yang negara lain turut mempunyai Menteri Sihir masing-masing. Kerja Menteri Sihir melibatkan bahagian eksekutif, perundangan dan kehakiman. Kementerian tersebut mempunyai tujuh jabatan dan banyak pejabat kecil untuk menguruskan aspek-aspek yang berbeza dalam dunia sihir. Jabatan yang berlainan berkomunikasi melalui "Memo antara jabatan" iaitu kapal terbang kertas berwarna ungu pucat yang terbang ke destinasi masing-masing dengan sendirinya. Kementerian Sihir Britain berpusat di tengah London jauh di bawah tanah.

Kementerian sering berhubungan dengan Perdana Menteri dengan bantuan potret ahli sihir di pejabat Perdana Menteri yang memberitahu Perdana Menteri akan ketibaan Menteri Sihir. Untuk masuk ke dalam kementerian, seseorang harus mendail nombor 62442 ("MAGIC") di telefon awam yang dikhaskan dan menyatakan nama serta tujuan untuk ke sana. Pas akan dikeluarkan dan pondok telefon akan masuk ke dalam tanah dan terus ke lobi kementerian di **Tingkat B8**.

## Menteri Sihir kini

Menteri Sihir Britain kini ialah Kingsley Shacklebolt yang dahulu juga pekerja di Kementerian sebagai Auror.

## Bekas Menteri Sihir

Rufus Scrimgeour menggantikan Cornelius Fudge dalam buku keenam. Fudge pula menggantikan Millicent Bagnold, dan tidak diketahui sebelumnya. Menteri lain termasuklah Grogan Stump, yang menyelesaikan masalah pengkelasan antara Makhluk Jadian dan Binatang, dan Artemisia Lufkin, ahli sihir wanita pertama yang memegang jawatan tersebut. Bawah jawatan Menteri adalah beberapa jawatan seperti Penolong Kanan Menteri (iaitu Dolores Umbridge), dan ketua bagi pelbagai jabatan sihir. Struktur pemerintahan dalam kementerian tersebut tidaklah diketahui.

Albus Dumbledore, bekas pengetua Hogwarts, pernah ditawarkan untuk jawatan Menteri dan menolaknya sekurang-kurangnya tiga kali. Apabila Tom Marvolo Riddle, kini Lord Voldemort, sebagai pelajar tahun akhir di Hogwarts, dia sering diperkatakan akan menjadi Menteri Sihir suatu masa nanti. Walau bagaimanapun, Riddle menolak banyak tawaran pekerjaan di Kementerian.

## Petunjuk Aras
Petunjuk aras Kementerian Sihir ditunjukkan seperti berikut:

*Penting: oleh kerana Kementerian berada di bawah tanah, semakin besar nombor aras, semakin dalam tingkat tersebut. Maka, penggunaan "Tingkat Bawah Tanah" menunjukkan yang aras tersebut adalah bawah tanah dan memudahkan pemiawaian.*

* **Tingkat Bawah Tanah Aras 1** Pejabat  Menteri Sihir dan Kakitangan Sokongan

* **Tingkat Bawah Tanah Aras 2** - Jabatan Penguatkuasaan Undang-undang Sihir 
** Ibu Pejabat Auror
** Perkhidmatan Pentadbiran Wizengamot

* **Tingkat Bawah Tanah Aras 3** - Jabatan Kemalangan dan Bencana Ajaib
** Skuad Pembalikan Kuasa Ajaib yang Tidak Disengajakan
** Ibu Pejabat Obliviator
** Jawatankuasa Pengampunan Wajar Muggle

* **Tingkat Bawah Tanah Aras 4** - Jabatan bagi Kawalan dan Pengawalan Makhluk Ajaib
** Bahagian Haiwan Liar
** Bahagian Benda Hidup
** Bahagian Roh
** Pejabat Perhubungan Goblin
** Biro Penasihat Haiwan Peliharaan

* **Tingkat Bawah Tanah Aras 5** - Jabatan Kerjasama Kuasa Ajaib Antarabangsa
** Badan Piawaian Perdagangan Ajaib Antarabangsa
** Pejabat Undang-undang Ajaib Antarabangsa
** Persekutuan Ahli Sihir Antarabangsa, Kerusi British

* **Tingkat Bawah Tanah Aras 6** - Jabatan Pengangkutan Ajaib
** Penguatkuasa Rangkaian Floo
** Kawalan Pengawalaturan Penyapu Terbang
** Pejabat Kunci Gerbang
** Pusat Ujian Penjelmaan

* **Tingkat Bawah Tanah Aras 7** - Jabatan Sukan dan Permainan Ajaib
** Ibu Pejabat Quidditch British dan Ireland
** Kelab Rasmi Gobstone 
** Pejabat Paten

* **Tingkat Bawah Tanah Aras 8** - ATRIUM
** Kawasan Penyambut Tetamu
** Air Pancur Brethren Ajaib
** Meja Pengawal Keselamatan
** Lif

* **Tingkat Bawah Tanah Aras 9** - Jabatan Misteri
** Dewan Tilikan
** Bilik Kematian
** Bilik Otak
** Bilik Terkunci di Jabatan Misteri

* **Tingkat Bawah Tanah Aras 10** - Bilik Perbicaraan (hanya guna tangga)

### Panduan jalan ke bawah

**Lif utama** (sebagai pondok telefon) membawa pelawat dari aras bumi ke Atrium di aras T8. Kemudian, lebih dari 20 buah **lif perkhidmatan** berhenti di setiap aras di antara T1 dan T9. Tangga mungkin disediakan untuk kemudahan di semua 10 tingkat di dalam Kementerian. Walau bagaimanapun, hanya tangga yang boleh digunakan untuk ke bilik perbicaraan di aras T10.

## Jabatan Penguatkuasaan Undang-undang
Telah diperkatakan yang jabatan ini adalah jabatan yang paling penting dari kebanyakan jabatan yang menggabungkan fungsi polis dan pengadilan.Terletak di aras dua Kementerian Sihir, ia merangkumi ibu pejabat Auror, kumpulan elit pemburu ahli sihir gelap. Ia juga merangkumi Pejabat Penyalahgunaan Sihir yang menghukum ahli sihir yang menggunakan sihir dengan cara yang tidak sepatutnya, pada waktu yang tidak sesuai atau melanggar undang-undang sihir; Pejabat Penyalahgunaan Artifak Muggle yang mengawal penggunaan sihir ke atas objek Muggle dan memulihkan mana-mana yang telah dijampi; dan Pejabat Pengesanan dan Perampasan Mantera Pertahanan dan Objek Pelindung Palsu (kini diketuai oleh Arthur Weasley). Akhir sekali, terdapat Wizengamot, mahkamah tinggi ahli sihir. Jabatan tersebut pernah diketuai oleh Barty Crouch. Bekas Ketua Jabatan Penguatkuasaan Undang-undang Sihir yang telah dibunuh dengan kejam oleh Lord Voldemort ialah Amelia Bones.

## Jabatan Permainan dan Sukan Ajaib
Jabatan yang paling mudah (poster pasukan Quidditch kegemaran kelihatan tertampal di dinding-dingding koridor masuk, walaupun terdapat beberapa Auror menampal poster yang sama dalam bilik kecil mereka) yang menguruskan aktiviti yang berkaitan sukan seperti menguruskan Piala Dunia Quidditch dan Kejuaraan Ahli Sihir Trio. Ludovic "Ludo" Bagman pernah menjadi Ketua Jabatan di sini, tetapi mempunyai masalah judi dengan pemiutang Goblin. Ketua jabatan kini tidak diketahui. Jabatan tersebut terletak di aras ketujuh Kementerian Sihiryang merangkumi:

*Ibu Pejabat Liga Quidditch British Ireland
*Kelab Rasmi Gobstone
*Pejabat Paten Ludicrous

## Jabatan Kemalangan dan Bencana Ajaib
Jabatan ini bertanggungjawab untuk membaiki sebarang kemalang berkaitan dengan kerosakan sihir. Ia terletak di aras ketiga Kemetrian Sihir dan mempunyai:
 
### Skuad Pembalikan Kuasa Ajaib yang Tidak Disengajakan
Skuad Pembalikan Kuasa Ajaib yang Tidak Disengajakan merupakan skuad ahli sihir yang ditugaskan untuk membalikkan 'Kuasa Ajaib yang Tidak Disengajakan,' yang lazimnya dilakukan oleh ahli sihir muda yang belum pandai menguasai sihir mereka.
Sebagai contoh, Skuad Pembalikan Kuasa Ajaib yang Tidak Disengajakan telah dihantar dalam Harry Potter dengan Banduan Azkaban apabila Harry mengembungkan Mak Cik Marge seperti belon. Skuad tersebut kemungkinan sering berhubungan dengan Ibu Pejabat Pembuat Lupa atau Obliviator bagi menutup ingatan sesetengah orang termasuk Muggle.

*Ibu Pejabat Obliviator
*Jawatankuasa Pengampunan Wajar Muggle

## Jabatan Pengangkutan Ajaib
Jabatan ini bertanggungjawab untuk menguruskan pelbagai jenis pengangkutan ajaib. Ia terletak di aras keenam Kementerian Sihir dan merangkumi:

* Penguatkuasa Rangkaian Floo: Mengawal rangkaian Serbuk Floo
* Kawalan Pengawalaturan Penyapu Terbang
* Pejabat Kunci Gerbang
* Pusat Ujian Penjelmaan: Perumpamaan yang sama seperti JPJ; mengeluarkan lessen bagi ahli sihir yang sudah mampu Muncul Tiba-tiba

Tidak diketahui yang Bas Knight tertakluk di bawah jabatan ini.

## Jabatan bagi Kawalan dan Pengawalan Makhluk Ajaib
Ia terbahagi kepada tiga bahagian ("Haiwan Liar", "Benda Hidup" dan "Roh") dan merangkumi pejabat perhubungan goblin, dan sentora, yang memencilkan puak mereka, tidak pernah berhubungan dengan Pejbat Perhubungan Sentora sejak penciptaannya. Maka, "dihantar ke Pejabat Sentora" telah dijadikan julukan bagi pemecatan kepada kakitangan Kementerian. 

Dalam Bab 7 *[[Harry Potter dalam Kumpulan Phoenix]]*, kita mendapati yang jabatan tersebut terletak di aras keempat Kementerian Sihir.

*Pejabat:*
***Bahagian Haiwan Liar**
**Pejabat Perhubungan Sentora
**Jawatankuasa Penghapusan Makhluk Berbahaya
**Biro Sekatan dan Kajian Naga
**Pendaftaran Serigala Jadian
**Unit Penangkapan Serigala Jadian
***Bahagian Benda**
**Pejabat Penempatan Semula Elf-rumah
**Perkhidmatan Sokongan Serigala Jadian
**Pejabat Perhubungan Goblin
::Tidak banyak yang diketahui tentang pejabat ini tetapi dalam *[[Harry Potter dalam Piala Api]]*, Arthur Weasley menyatakan yang Cuthbert Mockridge adalah ketua pejabat tersebut, walaupun pada buku keenam, Horace Slughorn mengatakan yang Dirk Cresswell merupakan pemegang jawatan ini. Tidak ada yang diketahui akan sebab perubahan itu.
***Bahagian Roh**
**Pasukan Petugas Hantu
**Lembaga Penasihat Pengacau

## Jabatan Kerjasama Kuasa Ajaib Antarabangsa
Gabungan Ahli Sihir Antarabangsa British diasahkan di sini yang mengawal undang-undang sihir antarabangsa. Di sinilah Percy Weasley mula mendaki tangga kejayaannya dan Barty Crouch Sr. menghabiskan hari-hari terakhirnya di Kementerian.
Ibu pejabatnya terletak di atas kelima Kementerian Sihir yang merangkumi:

* Badan Piawaian Perdagangan Ajaib Antarabangsa
* Pejabat Undang-undang Ajaib Antarabangsa
* Persekutuan Ahli Sihir Antarabangsa, Kerusi British 

## Jabatan Misteri

Jabatan Misteri, seperti yang tertera dalam namanya, merupakan jabatan yang bermisteri. Banyak perkara dijalankan secara rahsia dan tidak banyak yang diketahui apa yang terdapat di dalamnya walaupun orang itu adalah kakitangan kementerian. Ahli sihir yang bekerja di sana dipanggil *Yang Tak Tercakap*.

Walaupun kebanyak kerja di Jabatan itu terselindung, sesetengahnya diketahui, dan yang paling ketara ialah yang didedahkan dalam *Kumpulan Phoenix*: Jabatan juga cuba mendedahkan rahsia kematian dan masa, selain benda yang lain, dan merekod ramalan pada bila-bila ramalan itu dibuat. Ramalan tersebut disimpan di dalam bebola kaca di barisan rak di dalam *Dewan Ramalan*. Kesemua bebola tersebut dilindungi dan orang yang boleh mengangkatnya hanya Penjaga Dewan Ramalan dan subjek atau orang yang terlibat dalam ramalan tersebut; yang lain akan mengalami kegilaan tiba-tiba.

Bilik-bilik yang terdapat di dalam Jabatan termasuklah:

*Bilik masuk yang dindingnya berputar, mengaburkan arah penghuninya buat beberapa saat, setiap kali salah satu pintunya ditutup. Ini mungkin satu cara menjaga keselamatan untuk mengelakkan orang yang bukan kakitangan mudah memasuki ke bilik yang diinginkan. 
*Bilik panjang yang terdapat otak manusia berenang di dalam larutan hijau ("Otak" ini seolah-olah dikawal oleh makhluk yang menggunakannya untuk mencekik mangsa.) Mungkin digunakan untuk mengkaji rahsia akal dan minda.
*Bilik besar dan berbentuk segi empat tepat yang tengahnya membentuk satu lubang batu besar menurun kira-kira dua puluh kaki dalam. Di dalam nya terdapat pentas batu meninggi di tengah-tengah di atasnya berdiri tegak gerbang batu yang kelihatan uzur, retak dan sompek yang digantungkan di situ dengan tirai hitam yang compang camping. Ia mungkin digunakan untuk mengkaji kematian. Dumbledore memanggilny "Bilik Kematian". Melalui tirai itulah Sirius Black, bapa angkat Harry Potter terjatuh dan hilang dalam *[[Harry Potter dalam Kumpulan Phoenix]].*
*Bilik yang terdapat berbagai peralatan yang berkaitan dengan masa seperti Pemutar Masa. Ia juga mengandungi balang misteri yang apa saja di dalamnya akan menjadi muda dan mudan dan perlahan-lahan kembali ke usia asal dalam kitaran yang tak henti-henti. Mungkin ia digunakan untuk mengkaji masa.
*Bilik yang sangat las dengan ratusan baris rak di mana ramalan yang direkod disimpan dan dikenali sebagai Dewan Ramalan. Harry Potter, Ron Weasley, Hermione Granger, Ginny Weasley, Neville Longbottom, dan Luna Lovegood diumppan masuk ke dalam bilik tersebut oleh Lord Voldemort dan Death Eater. Kemungkinan ia digunakan untuk mengkaji ramalan dan masa hadapan.
*Sebuah bilik yang sentiasa terkunci dan tidak dapat dibuka walaupun dengan mantera *[[Alohomora]]* atau dengan pisau ajaib. Menurut  Albus Dumbledore, di balik pintu tersebut adalah subjek kajian Jabatan iaitu: *kuasa yang suatu ketika dahulu lebih hebat dan dahsyat daripada kematian, daripada kecerdasan manusia, daripada kuasa alam semula jadi…. Kuasa di dalam bilik itulah yang kamu (Harry) dalam suatu kuantiti yang langsung tidak ada pada Voldemort.*. Dalam *[[Harry Potter 6|buku keenam]]*, kuasa tersebut diyakinkan oleh Dumbledore merupakan cinta.